S-2916/2020

Mál þetta, sem dómtekið var 3. júní 2020, er höfðað með ákæru, útgefinni af lögreglustjóranum á höfuðborgarsvæðinu 5. maí 2020, á hendur L-x-x G-x-x M-x-x, kt. [...], [...], [...], fyrir eftirtalin umferðar-, hegningar- og fíkniefnalagabrot, meðþvíað hafa:

1. Föstudaginn 24. maí 2019 í félagi við A brotist inn í tvær geymslur að [...] í Reykjavík og stolið þaðan hjólasög, smergeli, parket- og gólfflísum, handsög af gerðinni Hitachi, svörtum poka með ýmsum munum, slípivél, þremur pokum af flísalími, skúringamoppu, rúllu með blárri filmu og haldapoka með skrúfum og öðru.

Telst brot þetta varða við 244. gr. almennra hegningarlaga nr. 19/1940.

2. Sunnudaginn 2. júní 2019 ekið bifreiðinni [...] án þess að hafa öðlast ökurétt og undir áhrifum áfengis (í blóði mældist vínandamagn 1,97 ‰ ) um Dalveg í Kópavogi, á bifreiðastæði við Málningu, þar sem lögregla stöðvaði aksturinn.

Telst brot þetta varða við 1., sbr. 3. mgr. 49. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019. undir áhrifum áfengis og óhæfur til að stjórna henni örugglega vegna áhrifa ávana- og fíkniefna (í blóði mældist vínandamagn 0,69 ‰ og tetrahýdrókannabínól 1,7 ng/ml) um Snæland í Reykjavík, við hús nr. [...], þar sem lögregla stöðvaði aksturinn, að hafa ekið bifreiðinni umrætt sinn án þess að hafa öryggisbelti spennt og haft í vörslum sínum 3 stykki af MDMA, sem lögreglumenn fundu við öryggisleit á ákærða.

Telst brot þetta varða við 1., sbr. 2. mgr. 49. gr., 1., sbr. 2. mgr. 50. gr., 1. mgr. 58. gr. og 1. mgr. 77. gr., sbr. 1. mgr. 94. gr. og 1. mgr. 95. gr. umferðarlaga nr. 77/2019 og 2. gr., sbr. 5. og 6. gr. laga um ávana- og fíkniefni nr. 65/1974 og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 80 8/2018.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 101. gr. laga nr. 77/2019. Krafist er upptöku á 3 stykkjum af MDMA, sem hald var lagt á, samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001, sbr. reglugerð nr. 808/2018.

Verjandi ákærða krefst vægustu refsingar sem lög leyfa og hæfilegrar þóknunar sér til handa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í [...]. Samkvæmt framlögðu sakavottorði, dagsettu 4. maí 2020, gekkst ákærði undir greiðslu sektar með lögreglustjórasátt 2. júlí 2019 fyrir akstur undir áhrifum ávana- og fíkniefna og akstur án þess að hafa öðlast ökuréttindi. Að öðru leyti kemur sakaferill ákærða ekki til skoðunar við ákvörðun refsingar í þessu máli.

Brot samkvæmt ákærulið 1 og 2 voru framin fyrir gerð ofangreindar lögreglustjórasáttar og verður ákærða því dæmdur hegningarauki varðandi þau brot samanber 78. gr. almennra hegningarlaga nr. 19/1940. Brot samkvæmt ákærulið 3 er framið eftir gerð sáttarinnar. Horfir það til refsiþyngingar að brot ákærða samkvæmt 1. tölulið ákæru var framið í félagi en aftur á móti horfir það til refsimildunar að ákærði hefur skýlaust játað brot sitt og leitað sér meðferðar við fíknisjúkdómi samanber framlagt vottorð þar um.

Með hliðsjón af framangreindu, sakarefni þessa máls og 77. gr. almennra hegningarlaga þykir refsing ákærða hæfilega ákveðin fangelsi í 90 daga, en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa að haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Með vísan til lagaákvæða í ákæru er ákærði sviptur ökurétti í 3 árfrá 2. júlí 2020.

Með vísan til lagaákvæða í ákæru eru gerð upptæk til ríkissjóðs 3 stykki af MDMAsem lögregla lagði hald á við rannsókn málsins.

Ákærði greiði málsvarnarþóknun skipaðs verjanda síns, G-kk-ef S-x-x R-kk-ef lögmanns, 1 14.700 krónur, að meðtöldum virðisaukaskatti, og 136.436 krónur í annan sakarkostnað.

Af hálfu ákæruvaldsins flutti málið K-kvk-nf Ó-kvk-nf E-kvk-nf aðstoðarsaksóknari.

H-kvk-nf S-kvk-nf B-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, L-x-x G-x-x M-x-x, sæti fangelsi í 90 daga en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa, haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Ákærði er sviptur ökurétti í 3 árfrá 2. júlí 2020.

Upptæk eru gerð til ríkissjóðs 3 stykki af MDMA.

Ákærði greiði málsvarnarþóknun skipaðs verjanda síns, G-kk-ef S-x-x

R-kk-ef lögmanns, 114.700 krónur og 136.436 krónur í annan sakarkostnað.

H-kvk-nf S-kvk-nf B-kvk-nf